I mai 1961, noen uker etter at Tottenham Hotspur hadde slått Leicester City i FA-cupfinalen, ble det bygd en 150 fot (45,7 meter) høy hoppbakke på den ene kortsiden av Wembley Stadium i London. 31. mai og 1. juni ble det arrangert hopprenn der med 40 deltakere fra ni land, deriblant Storbritannia. Veikko Kankkonen (Finland) vant hopprennet, mens Torgeir Brandtzæg (Norge) gjorde det lengste hoppet med 113 fot (34,5 meter).